03/01/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP 45873 pola que se aproba a concesión definitiva do progr. FO103B: subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial ou autonómico,2018

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103B: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO, LOCAL, PROVINCIAL OU AUTONÓMICO DURANTE O ANO 2018 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia n.° 44372 do 17 de decembro de 2018, publicada no BOP do 19 de decembro de 2018 e modificada por resolución n.º 2018/44417 do 8 de decembro de 2018, procedeuse a conceder, de forma provisional, as subvencións da convocatoria FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, ou autonómico durante o ano 2018 abrindo un prazo de 5 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 5 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron.1.º.–As entidades O PARRULO FÚTBOL SALA (exped.2018000034073) e CLUB LARACHA C. F. (exped.2018000034144) desistiron das solicitudes presentadas.2.º.–As entidades con subvencións concedidas provisionalmente e condicionadas completaron a documentación requirida.3.º.–A Universidade Santiago de Compostela, cód. Exp.:20180000034205, cuxa solicitude foi inadmitida porque “incumpre os requisitos específicos do programa (base 3)”, alega, en síntese, que o Club USC non incumpre os requisitos específicos do programa e que en anteriores convocatorias resultou beneficiaria de diversas subvencións, que foron solicitadas no seu momento con bases similares ás do actual programa. Procede desestimar esta alegación polos seguintes motivos: entre os requisitos específicos do programa FO103B figura “ser un club deportivo, sen ánimo de lucro, legalmente constituído, con domicilio fiscal na provincia da Coruña”. A subvención foi solicitada pola Universidade Santiago de Compostela, non polo Club USC, por tanto non cumpre o dito requisito. Comprobouse que o pasado ano 2017 foi denegada a solicitude presentada pola Universidade neste programa e desestimado o recurso de reposición polos mesmos motivos.4.º.–Comprobouse que o CLUB PATINAXE ALQUIMIA DE CARRAL (exped.2018000034090), non cumpre os requisitos para participar nesta convocatoria por ter deportistas en competición de ámbito nacional, tendo en conta a certificación que achega na solicitude do programa FO103C/2018. Vistos os informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Aceptar as desistencias das solicitudes presentadas po las entidades O PARRULO FÚTBOL SALA (exped.2018000034073) e CLUB LARACHA JESSICA BEATRIZ BULTE PIKABEA. (exped.2018000034144). 2.º.–Desestimar as alegacións presentadas pola entidade UNIVERSIDADE DE SANTIAGO DE COMPOSTELA (exped.2018000034205). 3.º.–Aprobar a concesión das subvencións correspondentes ao programa FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, ou autonómico durante o ano 2018, seguintes: Total concedido: 718.989,07 €. 4.º.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22018008989, operación n.º 220180044766, importe 718.989,07 €. 6.º.–Denegar a concesión das subvencións correspondentes ao programa FO103B: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, ou autonómico durante o ano 2018, ás entidades sen animo de lucro seguintes polos motivos que se indican: 7.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28 de decembro de 2018. O Presidente, O Secretario, Valentín González Formoso José Luis Almau Supervía